Sokan azt gondolják, hogy a "doubt" szó betűzése kicsit értelmetlen
a "b" betű miatt.
Mivel nem hallatszik,
a legtöbben nem értik, miért van ott.
De annak ellenére, hogy az iskolában mit tanultunk,
a kiejtés nem a legfontosabb tényező
az angol szavak helyesírásában.
A szó jelentése és eredete a legmeghatározóbb.
'Doubt', mint ige (kételkedni) azt jelenti, hogy megkérdőjelezni valamit,
habozni,
hezitálni.
Mint főnév, kétséget vagy bizonytalanságot jelent.
A ma használatos angol "doubt" szó
a latin "dubitare" szóból származik.
Először, latinból a franciák vették át
ahol elvesztett a "buh" hang és a "b" betű.
És az angolok is átvették a 13. században.
Körülbelül 100 évvel később,
írnokok, akik angolul írtak, de tudtak latinul is,
elkezdték újra "b" betűvel írni a szót,
mégha senki sem ejtette ki.
De miért tennének ilyet?
Milyen épeszű ember írná bele
újra a nem hallható "b" betűt a szóba?
Nos, olyan aki tud latinul,
az írnokok tudták, hogy a "doubt" szótövében volt "b" betű.
Idővel, amikor még kevesebb ember tudott latinul,
akkor is megmaradt a "b", mivel fontos
értelmi összefüggéseket jelölt más kapcsolódó szavakkal,
mint például "dubious" (kétes) és "indubitably" (kétségtelenül),
melyek később beépültek az angol nyelvbe
ugyanabból a latin "dubitare" tőszóból.
A három történelmi kapcsolat megértése
nem csupán segített a "doubt" szó helyesírásában,
hanem ezeknek a kifinomultabb kifejezések
jelentésének megértésében is.
De a történetnek itt nincs vége.
Ha még mélyebbre ásunk,
minden kétséget kizárva láthatjuk,
hogy mi mindent tár elénk az a bizonyos "b" betű.
Csupán két olyan alapszó van az angolban,
ami "doub"-bal kezdődik:
az egyik a doubt,
a másik pedig a double (két-, dupla).
Rengeteg más szót építhetünk
ezek alapján,
mint doubtful (kétséges)
és doubtless (kétségtelen),
vagy doublet (kabát),
és redouble (megkettőz),
és doubloon (aranyérme).
Ha megnézzük a történelmüket,
láthatjuk, hogy mindkettő ugyanazokból
a latin szóalakokból származik.
A double jelentése,
kettő,
visszatükröződik a doubt (kétség) mélyebb értelmében.
Tudod, amikor kételkedünk,
amikor hezitálunk,
akkor megkérdőjelezzük (second-guess) magunkat.
Amikor valami felől kétségeink vannak,
amikor kétely vagy káosz uralkodik a fejünkben,
akkor nem tudunk dönteni valami felőle (to be of two minds).
Történelmileg, mielőtt az angol nyelvben
francia szavak is megjelentek,
már volt a kétség szóra egy kifejezés.
Az óangol szó "tweogan" volt,
amely betűzésén is tisztán látszik
a "two" (kettő) szóval való kötelék.
Tehát, amikor legközelebb kétségeid vannak,
hogy az angol helyesírás miért olyan amilyen,
figyelj jó alaposan.
Amit találsz, talán jobban elgondolkodtat majd.